Hvornår bør du overveje en luft til vand varmepumpe?
Står du i en situation, hvor du skal udskifte dit gamle oliefyr eller gasfyr, bør du overveje en luft til vand-varmepumpe. Du kan spare store udgifter til den daglige opvarmning, samtidig med at bidrager til at nedsætte CO2 udledningen. En luft til vandvarmepumpe kan anvendes til både rumopvarmning og varmt brugsvand. Den økonomiske fordel ved en luft til vand varmepumpe er stor. Selve investeringen er fornuftig, og besparelsen gør at din tilbagebetalingstid er god. Du kan spare penge på varmeregningen, hvis du udskifter det gamle fyr med en luft til vand varmepumpe. En luft til vand varmepumpe er økonomisk rigtig god, hvis du har vandbåren gulvvarme i hele huset. Det skyldes, at det varme vand, der varmes op med en luft til vand varmepumpe, har en noget lavere fremløbstemperatur end det fra olie- eller gasfyret. Den lavere fremløbs temperatur, er også en del af besparelsen. At varmen i de enkelte rum fordeles via hele rummets gulvflade giver samtidig en mere effektiv og økonomisk opvarmning end med radiatorer. En kombineret løsning med gulvvarme i nogle rum og radiatorer, er også en mulighed og giver også en rigtig fin økonomi og opvarmning. Luft til vand varmepumper bør altid kombineres med en velisoleret bolig. Fremløbstemperaturen på det vand, som skal opvarme boligen er ikke så høj som det der kommer fra et oliefyr eller gasfyr. Det er derfor vigtigt at huset er velisoleret for at kunne varme bygningen godt op. Du kan også komme ud for, at antallet af radiatorer skal øges eller udskiftes til bedre modeller, så der er en mere fornuftig overflade til at opvarme med. Hvis boligens fordelingsanlæg er et et-strengs anlæg, bør du få lavet en grundig for undersøgelse før du beslutter dig for en luft til vandvarmepumpe. Et et-strengs radiatoranlæg er, når der kun er et varmerør, som løber igennem hele huset, og som forbinder både frem- og returløb fra de enkelte radiatorer. Varmepumper er drevet af strøm. Er din bolig registret som elopvarmet på BBR, kan du få en reduceret pris på elafgiften, på det forbrug der ligger over 4.000 kWh/år. Læs mere om reduceret elafgift her Bor man i et område med fjernvarme, og hvor man ikke har tilslutnings pligt bør man også overveje en luft til vand varmepumpe. Med det rigtig indkøb af el kan det vise sig at en varmepumpe fint kan konkurrere med fjernvarmen.